# Dzīvības zinātņu un tehnoloģiju institūta

# Biodaudzveidības departaments

# VADOŠAIS PĒTNIEKS

**Galvenie uzdevumi un pienākumi**

1. Vadošā pētnieka galvenais uzdevums ir nodrošināt mūsdienu līmenim atbilstošu zinātniskās pētniecības darbu dabaszinātņu nozarē, botānikas apakšnozarē, sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Vadošā pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Vadošā pētnieka galvenie uzdevumi un pienākumi ir:

2.1. pētniecības darba vadīšana botānikas apakšnozarē, nodrošinot augstākā līmeņa zinātniskos sasniegumus;

2.2. veicot zinātnisko darbību, nodrošināt zinātnisko pētījumu objektivitāti;

2.3. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

22.4. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.5. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.6. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.7. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.8. piedalīties izglītības sistēmas zinātniskās attīstības un pilnveidošanas procesā;

2.9. kalendārā gada laikā publicēt/apstiprināt publicēšanai 2 zinātniskos rakstus, kas indeksēti datubāzē *SCOPUS* vai *Web of Science*;

2.10. piedalīties Horizon 2020, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.11. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.12. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.13. sekot bioloģijas nozares, botānikas apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.14. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.15. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.16. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos;

2.17. nodrošināt DU Dzīvības zinātņu un tehnoloģiju institūta Biodaudzveidības departamenta sūnu kolekcijas pilnveidošanu, papildināšanu, atpazīstamības un datu pieejamības nodrošināšanu zinātniskai sabiedrībai.

**Amata pienākumu veikšanai nepieciešamā izglītība, zināšanas un prasmes**

1. Vadošā pētnieka amatā var ievēlēt personas ar doktora grādu bioloģijas nozarē, botānikas apakšnozarē

2. Pēdējā gada laikā divas zinātnes nozarei atbilstošas zinātniskās publikācijas *Web of Science*, *Scopus* vai citos indeksētos zinātniskajos izdevumos.

3. Iemaņas organizēt pētniecisko darbu, seminārus un citus zinātniskus pasākumus.

4. Pieredze projektu pieteikumu sagatavošanā un īstenošanā.

5. Valsts valodas prasme atbilstoši Valsts valodas likumam, angļu valodas prasme C1 līmenī.

6. Datorprasmes pieredzējuša lietotāja līmenī: *MS Word, Excel, PowerPoint*.